ჯუკუ პლანეტა

ცერერა. ასტეროიდეფიშ ორტყაფუშ ხვალახე ჯუკუ პლანეტა.
 პლუტონი,ნიუ-ჰორაიზონსიშ გინოღალირი ფოტო. 2015 წანაშ 13 კვირკვე.
 მაკემაკეშ ფოტო ჰაბლიშე.
 ერისი და თიში ალმაშარე დისნომია, გინოღალირი რე ჰაბლიშე.
ჯუკუ პლანეტა — ერფოშქაშე ასტრონომული რსხუშ გჷნოჩამაშ მეჯინათ რე კოსმოსური ობიექტი ბჟაშ სისტემას, ნამუთ თე ოთხი კრიტერიუმს ინოხენანი:
 ირთანსჷ ჩხანაშ გორინათ;
 უღჷ დასაბაღი წონა მუშ გრავიტაციაშო გალენ პლანეტეფიშ გრავიტაციაშ ძალაშ ორჯგინალო დო ჰიდროსტატური წონასწორობაშ (დოხოლობათ კვარკვალია) ფორმაშ მიოღებელო;
 ვარე მუშ ორბიტაშ დომინანტი (ვეშულებუ მუშ ორბიტა გოწიმინდუასჷ შხვა რსხულეფშე);
 ვარე ალმაშარე.
ტერმინი „ჯუკუ პლანეტა“ მიშიღეს 2006 წანას, მუჭოთ ართ-ართი ნორთი ბჟაშ გორინათ გჷლმაულარი რსხულეფიშ. რსხულეფი, ნამუსჷთ თისხი ძალა უღჷნა, მუჭოთგა თინეფიშ მელე-მოლე გოხოლუ გოწიმინდუანი შხვა რსხულეფშენი, პლანეტეფი ჯოხონა, შხვეფს, ნამუთ ზედმეტო ჭიჭელეფი რენან, ჰიდროსტატური წონასწორობაშონი მითმირჩქინანა, მუჭოთ ბჟაშ სისტემაშ კუნტა რსხულეფი.

კატეგორია „ჯუკუ პლანეტა“ ვა რე პლანეტაშ კატეგორიაშა მიშმალი თუდონი კატეგორია. თინა რე გვალო შხვა ახალი კატეგორია. თენა თის რაგადანს, ნამჷ-და ჯუკუ პლანეტა პლანეტა ვა რე. 

ასეიან ბორჯის ერფოშქაშე ასტრონომული რსხუს დიოდღარო გჷშაგორილი აფუ ხუთი ჯუკუ პლანეტა: ცერერა, პლუტონი, ჰაუმეა, მაკემაკე დო ერისი.Planet and Satellite Names and Discoverers

 ქოძირით თაშნეშე 
 კენტავრეფი (ასტეროიდეფი)

 რესურსეფი ინტერნეტის 
 NPR: Dwarf Planets May Finally Get Respect (David Kestenbaum)
 BBC News: Q&A New planets proposal

 სქოლიო 

კატეგორია:მერკე სტატიეფი ასტრონომიაშ გეშა